**PRENUMERUOJAMŲ LAIKRAŠČIŲ, DIENRAŠČIŲ, PERIODINIŲ LEIDINIŲ
IR ŽURNALŲ PIRKIMO SUTARTIS Nr.**

2024 m. gruodžio d.

Kaunas

 Šalys, supaprastintą mažos vertės pirkimą apklausos būdu laimėjusi **AB Lietuvos paštas**, įmonės kodas 121215587, teisėtai atstovaujama Tinklo padalinio direktorės Giedrės Vaitekūnaitės, veikiančios pagal Įgalinimų pasirašyti akcinės bendrovės Lietuvos pašto sandorius matricą 2024 m. gegužės 28 d. Nr. DGĮ-2024/177 (toliau – Paslaugos teikėjas) esanti adresu: J. Balčikonio g. 3, Vilnius, (toliau Sutartyje – **Pardavėjas**),

ir

 **Kauno miesto savivaldybės Vinco Kudirkos viešoji biblioteka**, įstaigos kodas 290145360, teisėtai atstovaujama direktorės Nomedos Domeikienės, esanti adresu: Laisvės al. 57, Kaune, (toliau Sutartyje – **Pirkėjas**) sudarė šią pirkimo – pardavimo sutartį (toliau – **Sutartis**).

 Toliau Sutartyje Pirkėjas ir Pardavėjas kartu vadinami **Šalimis**, o kiekvienas atskirai **Šalimi**.

1. **SUTARTIES OBJEKTAS**

 1.1. Šia sutartimi Pardavėjas įsipareigoja parduoti Pirkėjui prenumeruojamus laikraščius, periodinius leidinius ir žurnalus (toliau – Prekės) su pristatymo paslauga nuo 2025 m. sausio 1 d. iki 2025 m. gruodžio 31 d. (Prekių pavadinimai ir pristatymo adresai nurodyti Sutarties priede Nr. 1), o Pirkėjas įsipareigoja už tai sumokėti sutartyje nustatyta tvarka.

**II. SUTARTIES ŠALIŲ TEISĖS IR PAREIGOS**

 2.1. Pirkėjas įsipareigoja:

 2.1.1. priimti Sutarties priede Nr. 1 išvardintas tinkamos kokybės Prekes;

 2.1.2. laiku sumokėti Pardavėjui už Prekes Sutartyje nustatyta tvarka.

 2.2. Pirkėjas turi teisę:

 2.2.1. reikšti pretenzijas Pardavėjui dėl nepristatytų Prekių: dėl nepristatyto dienraščio – ne vėliau kaip kitą Pardavėjo darbo dieną, negavus savaitraščio – ne vėliau kaip leidinio kito numerio platinimo dieną, negavus mėnraščio – ne vėliau kaip kito (po negauto) leidinio numerio pateikimo dieną. Pretenzijos gali būti reiškiamos el p. info@post.lt;

 2.2.2. kitas teises, numatytas Sutartyje ir galiojančiuose Lietuvos Respublikos teisės aktuose.

 2.3. Pardavėjas įsipareigoja:

 2.3.1. tinkamos kokybės Prekes jų išleidimo dieną pristatyti Pirkėjo nurodytais adresais;

 2.3.2. pristatyti Pirkėjui Prekes tik po to, kai Pirkėjas apmoka Pardavėjo pateiktą išankstinę sąskaitą-faktūrą;

 2.3.3. sąskaitą-faktūrą pateikti vadovaujantis Lietuvos Respublikos viešųjų pirkimų įstatymo 22 straipsnio 3 dalies nuostatomis;

 2.3.4. užtikrinti, kad tuo atveju, jei Prekė dėl Pardavėjo kaltės nustatytu laiku nebuvo pristatyta Pirkėjui, ji būtų įteikta Pirkėjui per sekančias 2 (dvi) darbo dienas nuo pretenzijos pareiškimo Pardavėjui dienos, o tuo atveju, kai Prekės prenumerata anuliuojam, Pirkėjui būtų grąžinti pinigai už nepristatytą Prekę;

 2.3.5. nedelsiant raštu informuoti Pirkėją apie bet kurias aplinkybes, kurios trukdo ar gali sutrukdyti laiku patiekti Prekes;

 2.3.6. vykdant Sutartį laikytis šių aplinkosauginių reikalavimų: siekti mažinti popieriaus sunaudojimą, atsisakyti nebūtino dokumentų kopijavimo ir spausdinimo, rengiama dokumentacija, kiek tai įmanoma, Pirkėjui turi būti pateikta elektroniniu formatu, o dokumentacija, kuri turi būti pasirašoma, pasirašoma elektroniniu parašu. Esant būtinybei spausdinti, naudojamas perdirbtas popierius, kuri atitinka žaliojo pirkimo reikalavimus, patvirtintus Lietuvos Respublikos aplinkos ministro 2011 m. birželio 28 d. įsakyme Nr. D1-508 „ Dėl produktų, kurių viešiesiems pirkimams taikytini aplinkos apsaugos kriterijai, sąrašo, aplinkos apsaugos kriterijų ir aplinkos apsaugos kriterijų, kuriuos perkančiosios organizacijos turi taikyti pirkdamos prekes, paslaugas ar darbus, taikymo tvarkos aprašo patvirtinimo“ (naujausia redakcija);

 2.3.7. siekti, kad tiekiant Prekes būtų sunaudojama mažiau gamtos išteklių ir taip būtų laikomasi Lietuvos Respublikos aplinkos ministro įsakymu nustatyto aplinkos apsaugos kriterijaus, t. y. siekti, kad būtų pasirenkamas optimalus maršrutas pristatant Prekes į pristatymo vietą.

**III. KAINA IR ATSISKAITYMAI**

 3.1. Prekių su pristatymu kaina yra 12.960,66 Eur (*dvylika tūkstančių devyni šimtai šešiasdešimt eurų ir 66 euro centai*). Į kainą įeina visi mokesčiai ir visos su Sutarties vykdymu susijusios Pardavėjo išlaidos.

 3.2. Pirkėjas sumoka Pardavėjui šios sutarties 3.1 punkte nurodytą sumą per 30 (trisdešimt) kalendorinių dienų nuo sąskaitos faktūros priėmimo dienos.

 3.3. Mokama nacionaline valiuta mokėjimo nurodymu į Pardavėjo Sutartyje nurodytą banko sąskaitą.

**IV. SUTARTIES ŠALIŲ ATSAKOMYBĖ**

 4.1. Jei Pardavėjas dėl savo kaltės nevykdo įsipareigojimų, numatytų Sutarties 2.3.1. ir 2.3.4. punktuose, jis, Pirkėjui pareikalavus, moka 20 (dvidešimt) eurų baudą už kiekvieną tokį atvejį.

 4.2. Pirkėjas, dėl savo kaltės laiku neatsiskaitęs už Prekes, Pardavėjui pareikalavus, moka Pardavėjui 0,02 procento delspinigių nuo nesumokėtos sumos už kiekvieną pradelstą dieną, išskyrus atvejus, kai vėluojama sumokėti dėl vykdomo nesavalaikio Pirkėjo finansavimo.

 4.3. Pardavėjas neatsako už Sutartyje prisiimtų įsipareigojimų nevykdymą arba netinkamą vykdymą, jeigu tai įvyko dėl prenumeruojamų leidinių leidėjo kaltės.

 4.4. Kiekviena Sutarties Šalis privalo atlyginti kitai Šaliai patirtus tiesioginius nuostolius, atsiradusius dėl Sutarties neįvykdymo arba netinkamo įvykdymo.

 4.5. Šalys atleidžiamos nuo atsakomybės už sutarties neįvykdymą arba netinkamą vykdymą, jeigu įrodo, kad Sutartis neįvykdyta dėl aplinkybių, kurių ji negalėjo kontroliuoti bei protingai numatyti sutarties sudarymo metu, ir kad negalėjo užkirsti kelio šių aplinkybių ar pasekmių atsiradimui. Sutarties neįvykdžiusi šalis privalo pranešti kitai šaliai apie nenugalimos jėgos *(force majeure)* aplinkybės atsiradimą bei jos įtaką sutarties įvykdymui per 5 (penkias) dienas nuo jų atsiradimo.

**V. KITOS SUTARTIES SĄLYGOS**

 5.1. Jeigu vykdant Sutartį bus pasitelkiami nauji subtiekėjai (subteikėjai), Pardavėjas, Sutarties vykdymo metu keičiant pasiūlyme nurodytus subtiekėjus (subteikėjus), privalo apie tai iš anksto informuoti Pirkėją ir gauti rašytinį Pirkėjo sutikimą dėl konkrečių subtiekėjų (subteikėjų) pasitelkimo (Pirkėjas turi teisę neduoti sutikimo). Naujai pasitelkti subtiekėjai (subteikėjai) negali būti žemesnės kvalifikacijos nei keičiami.

 5.2. Pardavėjo pasitelkimas subtiekėjų (subteikėjų) nekeičia Pardavėjo atsakomybės Pirkėjui dėl Sutarties įvykdymo. Pardavėjas visais atvejais lieka tiesiogiai atsakingas prieš Pirkėją už tinkamą Prekių pristatymą ir/ar bet kokią žalą (nuostolius), kuriuos Pirkėjas ir/ar tretieji asmenys patiria dėl Pardavėjo ir/ar jo pasitelktų trečiųjų asmenų sutartinių įsipareigojimų pažeidimo.

 5.3. Jei Pardavėjo kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi, Pardavėjas Pirkėjui įsipareigoja, kad Sutartį vykdys tik tokią teisę turintys asmenys.

**VI. BAIGIAMOSIOS NUOSTATOS**

 6.1. Sutartis įsigalioja nuo jos pasirašymo dienos ir galioja iki 2025 m. gruodžio 31 d.

 6.2. Sutartis gali būti pakeista arba papildyta tik abiejų Šalių raštišku susitarimu. Visi papildymai ir pakeitimai galioja, jeigu jie pasirašyti abiejų Sutarties Šalių.

 6.3. Sutartis gali būti nutraukta, jeigu viena iš šalių nevykdo savo įsipareigojimų, raštu įspėjus kitą Šalį prieš 30 dienų. Sutarties nutraukimo atveju Pardavėjas grąžina Pirkėjui sumokėtus pinigus už nepristatytas Prekes.

 6.4. Jeigu keičiasi Sutartį pasirašiusios Šalies rekvizitai, Šalis privalo per 7 (septynias) kalendorines dienas apie tai informuoti kitą šalį. Šalis, neįvykdžiusi šio reikalavimo, negali reikšti pretenzijų ar atsikirtimų, kad kitos Šalies veiksmai, atlikti pagal paskutinius jai žinomus rekvizitus, neatitinka sutarties sąlygų arba kad ji negavo pranešimų, siųstų pagal tuos rekvizitus.

 6.5. Visus kilusius ginčus dėl Sutarties vykdymo Šalys sprendžia derybose. Nepavykus susitarti, ginčai sprendžiami Lietuvos Respublikos įstatymų nustatyta tvarka Lietuvos Respublikos teisme.

 6.6. Sutarčiai taikoma Lietuvos Respublikos teisė.

 6.7. Sutartis sudaryta dviem egzemplioriais, turinčiais vienodą teisinę galią, – po vieną kiekvienai Šaliai.

 6.8. Asmenys, atsakingi už Sutarties vykdymą:

 6.8.1. iš Pirkėjo pusės – Dokumentų komplektavimo ir tvarkymo skyriaus l. e. p. vedėja Inga Stasiūnaitė, el. p. inga.stasiunaite@kaunas.mvb.lt.

 6.8.2. iš Pardavėjo pusės – AB „Lietuvos paštas“, Mažmeninės prekybos grupės specialistė Daina Laibakojienė, tel. tel....., elektroninis paštas: d.laibakojiene@post.lt

 6.7. Sutarties priedas yra neatskiriama Sutarties dalis.

**VII. SUTARTIES PRIEDAI**

 7.1. Priedas Nr. 1 „Pasiūlymas dėl prenumeruojamų laikraščių, dienraščių, periodinių leidinių ir žurnalų pirkimo“.

**VIII. SUTARTIES ŠALIŲ REKVIZITAI IR PARAŠAI**

|  |  |
| --- | --- |
| **Pardavėjas:** | **Pirkėjas:** |
| Akcinė bendrovė Lietuvos paštasJ. Balčikonio g. 3, VilniusĮmonės kodas 121215587PVM mokėtojo kodas LT 212155811A. s. LT15 7300 0101 1132 9499Bankas „Swedbank“, AB Tel. (8 700) 55400El. paštas: info@post.ltBuhalterinės apskaitos departamentasTel. (8 5) 274 4118v.zukauskaite@post.lt | Kauno miesto savivaldybės Vinco Kudirkos viešoji bibliotekaLaisvės al. 57, KaunasĮstaigos kodas: 290145360AB bankas SwedbankA. s. LT48 7300 0100 0223 6109Tel. (8 37) 226322El. p. info@kaunas.mvb.lt |
| AB Lietuvos paštoTinklo padalinio direktorė Giedrė Vaitekūnaitė A. V. | DirektorėNomeda Domeikienė\_\_\_\_\_\_\_\_\_\_\_\_\_\_\_\_ A. V. |